b"\n_START_ARTICLE_\nMiquel \xc3\x80ngel Estrad\xc3\xa9 i Palau\n_START_SECTION_\nBiografia\n_START_PARAGRAPH_\nLlicenciat en dret i en filosofia i ci\xc3\xa8ncies de l'educaci\xc3\xb3, ha treballat com a secretari d'ajuntament, com a professor de formaci\xc3\xb3 professional i com a consultor d'una empresa de recursos humans. Des de l'any 1991 treballa com a jurista al Departament de Just\xc3\xadcia. Fundador de la revista local Terrall i de l'Ateneu Popular Garriguenc. Col\xc2\xb7labora regularment amb la premsa lleidatana i diverses revistes, amb articles d'opini\xc3\xb3 sobre el fet nacional catal\xc3\xa0 i altres temes d'actualitat de car\xc3\xa0cter pol\xc3\xadtic, social o cultural. Ha estat alcalde de les Borges Blanques (1995-2003 i 2007-2011) per Esquerra Republicana de Catalunya (ERC), partit del qual ha estat vicepresident del Consell Nacional (1999-2003). Ha estat diputat escollit a les eleccions al Parlament de Catalunya de 2003 i 2006. De cara a les eleccions generals espanyoles de 2015 i 2016, la Federaci\xc3\xb3 Regional de Lleida d'ERC va elegir a Estrad\xc3\xa9 com a primer candidat al Senat d'Espanya per la circumscripci\xc3\xb3 de Lleida."